google/wiki40b huggingface dataset:
Land of the Dead

Handling

Etter krigen mellom zombiene og menneskeheten har zombiene vunnet, men noen mennesker har klart og komme seg i sikkerhet i byen Pittsburgh i Pennsylvania. Der en føydalsk regjering styrer. Mye av byen er omringet av et elektrisk gjerde som skal beskytte folket fra Zombiene som er utenfor. Fiddler's Green, som er i senttrum av byen, er der alle de rike og mektige menneskene i byen er samlet og bor i store hus og får god mat, mens utenfor bor de fattige, som nesten ikke får noe hjelp og ikke får utdanning. Lederen av denne byen er Paul Kaufman (Dennis Hopper). Han er en tyrann og holder folket nede med hans store og mektige hær, men etter hvert går alt dette i helvete når zombiene bryter seg inn i byen. Dette byr på problemer når zombiene begynner å kommunisere med hverandre og etter hvert kommer zombiene i sentrum av byen og dreper mesteparten av de rike og mektige i byen som ødelegger det føydalske systemet i byen. Etterhvert blir zombiene kastet ut. Etterpå blir det et mer demokratisk system i byen.

Kritikk

Eli Roth  fra Hostige og Guillermo del Toro fra Pans Labyrint sa at filmen Land of the Dead spesielt Guillermo Del Toro sa "Finally someone was smart enough to realize that it was about time, and gave George the tools. It should be a cause of celebration amongst all of us that Michelangelo has started another ceiling. It's really a momentous occasion ..."
Filme fikk generelt ganske bra kritikk fra The New York Times, The Hollywood Reporter, Premiere, Variety, Slate og Los Angeles Time og den fikk 74% fra Rotten Tomatoes alt i alt fikk filmen helt okay kritikk fra media.
Woodstock Theological Center

Woodstock Theological Center var et uavhengig teologisk forskningsinstitutt i Washington, D.C. i USA. Det ble grunnlagt i 1974, og er har sitt navn fra Woodstock College, et tidligere jesuittseminar i delstaten Maryland. Senteret var frem til 2013 huset ved Georgetown University, men ikke qom del av dette jesuittuniversitetet.
Etter stengingen ble biblioteket overført til Georgetown.
Tinius Olsen

Bakgrunn

Tinius Olsen var født på Kongsberg, som en av åtte barn av skjeftemaker Ole Thorstensen (1821–1865) og Helene Marie Hansdatter (1818–1909). Ole Thorstensen kom fra Nore i Numedal til Kongsberg i 1840. Han begynte etter en tid i lære hos skjeftemaker Hans Halvorsen ved Kongsberg våpenfabrikk. Der traff han Helene Marie, datter av Hans Halvorsen, som han giftet seg med i 1844,  Familien bodde de første årene i en bygning like ved det gamle Manufakturet sør for Gamlebrua sammen med Helene Maries foreldre. Seinere flytta familien til Peckelsgate og seinere til Masovngata 9 hvor Tinius hadde tegna huset de flytta inn i.  Fire av Tinius' søsken døde før de hadde fylt 17 år. Tinius selv gikk i skjeftemakerlære hos faren, men var interessert i mekanikk, tegning samt engelsk. Hans lærer, Hans Steenstrup, så potensialet i gutten og fikk han til å søke Horten tekniske skole Tidlig i 1865 begynte han i Horten Seinere samme år døde hans far.Tinius Olsen ble uteksaminert fra Horten tekniske skole i 1866.

Emigrasjon til USA

Olsen fikk i 1869 statsstipend for å studere i utlandet, og han fikk innpass ved et tegnekontor i Philadelphia. I en luthersk menighet ble han kjent med brødrene Riehlé, og fikk innpass på deres verksted som spesialiserte seg i vekter og måleutstyr. Olsen var sentral i utvikling av en materialprøvemaskin som testet styrke, seighet og belastningsmotstand i materialer og legeringer. Maskinen ble en suksess og Olsen overtok som verksmester ved brødrenes verksted i 1872. I 1879 bad Olsen om medeierskap i bedriften siden det var han som hadde utarbeidet patentene, men ønsket ble ikke godt mottatt, og Tinius Olsen ble i stedet avsatt. 
Olsen hadde møtt sin fremtidige kone, svenskfødte Amalie Charlotta Yhlen (født 21. desember 1874 i Helsingborg, død januar 1920). Hun bidro økonomisk til at Olsen 1. april 1880 kunne starte egen bedrift. Han fikk utarbeidet en ny og bedre universell prøvemaskin. Maskinen fikk navnet Little Giant. Den ble patentert i 1880 og ble en suksess. Den var billig, kompakt og enkel i bruk og dannet basis for materialprøvemaskiner som siden er laget i USA. I 1891 ble Olsen tildelt den sjeldne prisen, Elliott Cressons gullmedalje. 
I 1912, 67 år gammel opprettet Olsen inkorporasjonen Tinius Olsen Testing Machine CO. Inc. I 1923 hadde selskapet 250 mann ansatt og var verdens største fabrikk for materialprøvemaskiner. Sønnen, Thorsten Yhlen Olsen (f.1879) tok etter hvert over bedriften. 
Tinius Olsen donerte til dels store summer hjem til Norge og Kongsberg. I 1907 ble han tildelt St. Olavs Orden for sitt arbeid og sine bidrag. Han donerte store summer til et fond for teknisk studerende på Kongsberg. Dette blei først fullført ved åpningen av Tinius Olsens skole i 1959
Jernbane på Svalbard

Jernbaner på Svalbard ble opprettet i sammenheng med gruvedrift på forskjellige steder på Svalbard og var uten unntak industribaner. Gruvebanen ved Ny-Ålesund var frem til den ble nedlagt 1963 verdens nordligste jernbane.
1917 startet Kings Bay Kull Compani A/S anleggsarbeider på Svalbard for å utvinne kull i Kongsfjorden. For å frakte kullet fra gruvene til havna i Ny-Ålesund ble det bygget en jernbane med spor mellom gruvene og kaien. Jernbanen var en ren industribane bare for kulltransport, og den hadde opp til 5 lokomotiver i drift samtidig.
Sommeren 1941 ble Ny-Ålesund evakuert, og gruvene ble gjort ubrukelige for å forhindre at de skulle kunne nyttes av okkupasjonsmakten, blant annet ble jernbaneskinnene fjernet fra svillene. Da gruvedriften ble gjenopptatt 1945 ble gruvens jernbanenett satt istand igjen av den norske staten, som nå var eier.
1963 ble det besluttet å nedlegge gruvedriften etter at gruvene hadde vært utsatt for flere alvorlige ulykker, den siste 1962. Det meste av jernbanemateriellet inklusive skinnene ble solgt som skrapjern. Det minste av lokomotivene står i dag som minnesmerke på et stykke skinnegang ved havna i Ny-Ålesund sammen med noen vogner. Lokomotivet hadde betegnelsen «Nr. 2», en Borsig 0-4-0 WT fra 1909.
Også Arktikugol i Barentsburg lenger sør brukte jernbane i gruvedriften. Strekningen var bygd med 600 mm smalspor og gikk inne i et overbygg. I løpet av 1980-årene ble kulltransporten etter hvert overtatt av lastebiler.
Knusk

Knusk er en tørket, svært brennbar sopp som tidligere ble brukt til opptenning av ild og var særlig verdifull og nyttig i kombinasjon med bruk av fyrtøy av flintsten. Soppen har det latinske navnet Fomes fomentarius, men har på folkemunne navnet knusksopp. Den vokser særlig på bjerkestammer, men også på bøk. Begrepet blir også brukt i uttrykket «knusktørr» og «tørr som knusk».
Knusken har den egenskapen, at den kan begynne å gløde når den ble antent av en liten gnist. Når man blåser forsiktig på gloen og holder noe lettantennelig, som litt bjørkenever, borttil, blir det vanligvis flamme nok til at en kunne tenne bål.
Knusk er tidligere brukt av leger som blodstillende middel og av tannleger som spyttabsorberende middel.
Lída Baarová

Bakgrunn

Etter sin utdannelse ved skuespillerakademiet i hjembyen spilte hun i sin første filmrolle 17 år gammel i filmen Pavel Čamrda's karriere (Kariéra Pavla Čamrdy). Hennes mor sang i et kor og spilte i en rekke teaterstykker; hennes yngre søster, Zorka Janů (1921–1946), ble også filmskuespillerinne.

Karriere i Det tyske rike

I 1934 ble hun ansatt ved det tyske Universum Film AG (UFA), og spilte 1935 i filmen Baccarole. Den mannlige hovedrollen spilte Gustav Fröhlich, som Baarová hadde et forhold til. De bodde sammen i et hus på halvøyen Schwanenwerder i Berlin. Senere fulgte filmer som Einer zuviel an Bord (1935), Verräter (1936), Patrioten (1937) og Die Fledermaus (1937), samt engasjementer ved Deutsches Theater og Freie Volksbühne.
Etter at hun hadde møtt Joseph Goebbels utviklet det seg et heftig kjærlighetsforhold mellom dem, som også ble offentlig kjent. Goebbels ønsket å skille seg fra sin kone Magda til fordel for Baarová. Men etter bønn fra Magda grep Adolf Hitler inn og fikk Goebbels til å redde ekteskapet. Hitler intervenerte 16. august 1938 og irettesatte sin minister, og sa til ham at i lys av hans «perfekte ekteskap» såvel som til den planlagte tyske innmarsj i Tsjekkoslovakias Sudetenland, var hans forhold til en tsjekkisk skuespillerinne en umulighet. Lidia Baarová ble fortalt av Berlins politisjef Wolf-Heinrich von Helldorff at hun hadde å avbryte sitt forhold til  Goebbels øyeblikkelig. Etter dette fikk Baarová ikke flere engasjementer i Tyskland. 
Filmen Preußische Liebesgeschichte fra 1938, nettopp innspilt før Hitler grep inn mot forholdet Goebbels/Baarova, hvor hun spilte hovedrollen, fikk fremvisningsforbud på grunn av krigen med Polen (den handlet om kjærlighetsforholdet mellom keiser Wilhelm I og den polsk-tyske prinsesse Elisa Radziwill), og ble først satt opp på kino etter krigen.
I 1938 reiste Baarová tilbake til Bøhmen og senere Italia, men fikk ikke lenger noe fotfeste i filmbransjen.

Etterkrigstiden

I 1956 lot hun seg skille fra sin ektemann Jan Kopecky og spilte teater i Østerrike og Tyskland.
I 1958 giftet hun seg i Salzburg med den svenske professor Kurt Lundwall. Ektemannen døde i 1980, og hun tilbragte resten av sitt liv alene i Salzburg.
Lady og Landstrykeren

Handling

Lady er en ung og veloppdragen cocker spaniel som lever lykkelig med sine eiere i et fint hus. Lady er vant med å få mye oppmerksomhet fra eierne sine og blir urolig når de begynner å oppføre seg annerledes. Noe har blitt viktigere og hun vet ikke hva. Hun forklarer situasjonen for sine to hunde-venner Jack og Trofast. De forteller henne at det ikke finnes noe å uroe seg over, Ladys eiere venter nemlig en baby! Men for en liten hund som Lady er det ikke lett å vite hva en baby er.
Landstrykeren er en tøff gatehund som elsker å leve i det frie, men han blir stadig jaget av hundefangeren. I en flukt fra ham havner han i det Landstrykeren kaller «snobbekvartalet». Han trasker inn i Ladys nabolag og hører hva Lady og hennes venner prater om. Han forteller Lady hva han mener at en baby er for noe og Ladys bekymring kommer tilbake.
Tiden går og plutselig har babyen kommet. Forsiktig tasser Lady fram for å se hva det er for noe som eierne hennes holder så kjært. Hun liker det hun ser og blir dermed vakthund for den lille guttebabyen.
Senere når eierne skal reise bort noen dager kommer tante Sara for å sitte barnevakt. Med seg har hun sine ekle katter, som lurer Lady i en knipe. Lady blir belagt med munnkurv og blir så skremt over hva som har hendt at hun rømmer fra huset. Hun havner i skumle avkroker og da blir Landstrykeren hennes redning. Han hjelper også finurlig Lady å bli kvitt munnkurven, og etterpå vandrer de gatelangs sammen. Landstrykeren byr Lady på romantisk middag hos Tony, og Lady og Landstrykeren blir kjærester.

Popularitet og økonomi

Lady og Landstrykeren ble meget populær i USA hvor den innbrakte $36,4 millioner i 1955. Den har årenes løp innbrakt totalt $93,6 millioner i USA og $187 på verdensbasis.
Produksjonskostnadene var på $4 millioner.

Anmelderne

Den fikk ikke så god omtale da den opprinnelig kom, men har fått langt bedre omtale i ettertid, noe som gjenspeiles i at den har fått 93 % på Rotten Tomatoes. Den amerikanske filmkritikeren Leonard Maltin har gitt den 3,5 av 4 stjerner i sin Movie Guide.

Priser

Den ble tildelt en BAFTA for beste animasjonsfilm og en David di Donatello Awards for beste utenlandske produksjon.
Det amerikanske filminstituttet (AFI) har kåret filmen til tidenes 95. beste kjærlighetsfilm fra USA.
Peugeot 307

Historie

307 ble opprinnelig presentert som prototypen «307 Prométhée» i 2000. Produksjonsmodellen ble presentert i Europa i 2001 som en etterfølger til den ekstremt vellykkede Peugeot 306, som ansees som den beste bilen i sin klasse fra den ble lansert i 1993.

Design

307s plattform er en videreutvikling av forgjengerne, og ble delt med Citroën Xsara. 307 videreførte Peugeots nye designspråk, som tidligere hadde blitt vist på Peugeot 206 og Peugeot 607. Med sine store frontlykter og bratte panser og frontrute var 307 en stor videreutvikling fra sin forgjenger.

Karosserivarianter

Ved lanseringen kom 307 som tre- og femdørsutgaver, og i 2002 ble modellutvalget utvidet med to stasjonsvogner, kalt 307 Break og 307 SW. Utvendig er de nesten identiske, bortsett fra SW-versjonens sølvgrå takstativ og store panorama-takvindu som standard. Innvendig er 307 Break en konvensjonell stasjonsvogn, mens SW har en valgfri tredje seterad, slik at den blir mer fleksibel.
307 CC, en cabriolet med avtagbart ståltak, ble lansert i 2003.
I 2004 ble en firedørs sedan-versjon av 307 lansert i Kina. 307 blir produsert for det kinesiske markedet av Dongfeng Peugoet-Citroën Automobile. Modellen blir også bygget i Argentina (siden 2006), og lanseres på det spanske markedet høsten 2006.

Ansiktsløftning i 2005

I 2005 fikk modellen en ansiktsløftning, som inkluderte oppgraderte frontlykter og et nytt panser. Bilen fikk også en annerledes støtfanger foran med større luftinntak. Innvendig ble materialer av høyere kvalitet brukt. Ved samme anledning ble 8-ventilede dieselmotorer byttet ut med de nye 1,6-liters dieselmotorene.

307 i rally

Peugeot 307 WRC, en WRC-bil basert på 307 CC, erstattet 206 WRC i World Rally Championship i 2004. Bilen har tatt tre WRC-seire, men ble tatt ut av rally da PSA Peugeot Citroën trakk seg fra WRC etter 2005-sesongen. Den sto på toppen av pallen i Rally Finland i 2004 og 2005, samt i Rally Japan i 2005, alle gangene med Marcus Grönholm bak rattet.
Også norske Henning Solberg har rattet en 307 WRC i verdensmesterskapet i rally.
Wuyang (Luohe)

Wuyang (kinesisk: 舞阳县 ; pinyin: Wǔyáng Xiàn) er et fylke i provinsen Henan i Folkerepublikken Kina. Det ligger under byprefekturet Luohe.
Befolkningen var i 1999 på 606 195.

Kulturminner

Det neolittiske Jiahu-funnstedet (Jiahu yizhi, 贾湖遗址) fra Peiligangkulturen ble i 2001 tilføyd på Folkerepublikken Kinas liste over kulturminner.
Hilda Fredriksen

Familie

Hilda Fredriksen var datter av politibetjent Carl Fredriksen og Maren Gustava Gulliksen. Hun var søster av skuespillerinnen Ragnhild Fredriksen. Hun var ugift.

Liv og virke

Hilda Fredriksen medvirket vad et ambulerende dansk teater da hun fikk sin scenedebut i Arendal i 1891. I perioden 1897-1899 medvirket hun i oppsetninger ved Christiania Theater, blant annet som Ane i Bjørnstjerne Bjørnsons Geografi og Kærlighed i 1898.
I 1890-årene spilte hun dessuten ved Eldorado, Carl Johan Teatret i Christiania Tivoli og Harald Ottos norske teaterselskap. Sesongen 1900-1901 var hun ved Nasjonaltheatret, og deretter ved Den nationale Scene i Bergen i perioden 1901-1912. Etter opphjoldet i Bergen vendte hun tilbake til fødebyen Kristiania og Centralteatret.
Fra 1920-årene var Hilda Fredriksen mest å se som filmskuespiller.
Stortingets billighetserstatningsutvalg

Stortingets billighetserstatningsutvalg behandler søknader om billighetserstatning. Utvalgene fatter sine avgjørelser i møte og avgjørelser kan ikke påklages. Utvalgene består av to stortingsrepresentanter og en tidligere høyesteretts-/lagmannsdommer, samt vararepresentanter.

Billighetserstatningsutvalgene

For tiden (2007) er det to billighetserstatningsutvalg. Utvalgene består av to stortingsrepresentanter og en tidligere høyesteretts-/lagmannsdommer, samt vararepresentanter.
Flaskehals

Logistikk

Uttrykket flaskehals brukes også i logistikk om ruteknutepunkter som (periodevis) har for liten kapasitet. De fleste byer har sine trafikale flaskehalser for eksempel.

Zoologi

I zoologien brukes begrepene «flaskehalshendelse» og «flaskehalseffekt» når man ønsker å beskrive eller å forklare forsnevringer eller hindringer som en populasjon har gjennomgått, som kan ha eller har gitt begrensninger for populasjonens naturlig utvikling. Man kan således hevde at en flaskehals er knytta til kritiske perioder og/eller hendelser i utviklingen til en bestand, der antallet individer begrenses sterkt i løpet av en kort periode.
Flaskehalseffekten kan utløses av mange ting, for eksempel et jordskjelv, oversvømmelser, branner, tørke, krig og lignende. første verdenskrig- og andre verdenskrig var for eksempel en flaskehalshendelse for mange hunderaser, siden flere døde ut som følge av krigene, mens andre fikk endret sitt biologiske mangfold som følge av at rasen nesten døde ut og måtte gjenoppbygges med basis i få eller sterkt et begrenset antall overlevende eksemplarer. Overlevrene vil isåfall danne grunnlaget for det videre arvematerialet, som vil være begrenset i forhold til den opprinnelige.
Såkalte flaskehalser kan være av både lokal og global karakter. Et eksempel på en global flaskehals for svært mange arter var siste istid. Flaskehalseffekter oppstår også når en opprinnelig populasjon blir splittet og det oppstår uoverkommelige barrierer mellom gruppene, siden en del av variasjonen i den opprinnelige bestanden vil være tapt for det genetiske arvematerialet i de ny gruppene.
Marilyn Manson (band)

Nothing Records og de første albumene (1993–1996)

I 1993 fikk Trent Reznor fra Nine Inch Nails, som da hadde sitt eget plateselskap, Nothing Records, øynene opp for Marilyn Manson. Marilyn Manson signerte en platekontrakt med selskapet, og fikk muligheten til å støtte Nine Inch Nails på deres kommende turne. Høsten 1993 begynte bandet å spille inn låter med Reznor som produsent, og året etter var utgivelsen av debutalbumet Portrait of an American Family et faktum.
Styles of Beyond

Styles of Beyond er en rappegruppe fra USA. Deres mest kjente plateutgivelse er The Rising Tied med Mike Shinoda, rapperen fra Linkin Park. Gruppen har også gitt ut andre plater som har mottatt positiv kritikk.
Konstitutionsutskottet

Konstitutionsutskottet (KU) er en komité i Sveriges riksdag med oppgave å forberede forslag og spørsmål av konstitusjonell og forvaltningsmessig art. KU har også i oppgave å granske statsrådenes tjenesteutøvelse og regjeringens handlinger. KU består av 17 riksdagsmedlemmer, med representanter for alle partiene i Riksdagen og har et sekretariat.
KU ble etablert og virket første gang i forbindelse med Riksdagen i mai 1809, etter den innenrikspolitiske krisen som fulgte av finskekrigen og kong Gustav IV Adolfs avsettelse.
Johan Sverkersson

Bakgrunn

Johan Sverkersson, i eldre kilder iblant kalt for Jon og ofte forvekslet med Jon Jarl, var på morssiden i slekt med Bjälboætten gjennom den mektige folkungen Birger Brosas datter.

Konge

Johan ble i 1216 valgt til konge, sannsynligvis på grunn av innflytelsen til sin mektige morsslekt. I 1219 ble han kronet i Linköping.
Om Johan sies det i Vestgøtalovens kongsliste at han var «barnslig» for alderen og meget velvillig samt at han regjerte i tre vintrer, døde strådød på Visingsö og ble begravd i Alvastra kloster.
Johan døde i 1222, og kanskje var han mindreårig fram til 1219 og sto under formynderskap. Under hans korte styre ble det foretatt en svensk hærtog til Estland. Etter at kong Johan selv hadde vendt tilbake til Sverige ble Johans frende, jarlen Karl Døve (se Folkungaætten) og hans kansler, biskop Karl Magnusson (Bjälboætten) i Linköping drept i slaget ved Leal (Lihula) den 8. august 1220 mot de hedenske esterne. Johan og forbundsfeller gjorde en del erobringer i Estland, men ikke noe som forble bestående. Selv kristningen var mislykket da det viste seg at så vel dansker som Den tyske orden allerede hadde vært der og etterlatt en tysk biskop.
Johan sto på god fot med det katolske hierarkiet, selv om paven hadde ønsket Erik Eriksson som konge, samt bekreftet og utvidet flere av hans forgjengeres privilegier til de kirkelige institusjoner.
Johan forble ugift og barnløs da han døde 21 år gammel, og med ham døde den sverkerætten ut.
Betegnelsen Johan den unge er ikke fra samtiden, men forekommer tidligst i Den lille rimkrøniken og hos Ericus Olai, og kommer fra en misforståelse av eldre latinske kongelister: «Johannes, Suercheri junioris filius», det vil si «Johan, sønn til Sverker den yngre».
Tippeligaen 2007

Runde for runde

 

Etter klubb
Borduria

Borduria er et fiktivt land i Tintin-seriene skapt av tegneserieforfatteren Hergé. Landet spiller en rolle i flere av Tintin-albumene, og dukker først opp i albumet Kong Ottokars septer. Borduria befinner seg på Balkan. Nabolandet Syldavia er Bordurias erkefiende.
I nyere tid er også, ifølge den franske avisa Libération, Borduria EU-medlem.
Ingerid Vardund

Liv og arbeid

Vardund hadde sin scenedebut i 1947 på Chat Noir i revyen Det vil helst gå bra, og filmdebuterte fem år senere med filmen Andrine og Kjell. I 1984 fikk hun Per Aabels ærespris. 
Hun ble ansatt ved Centralteateret i 1949, og jobbet der til 1958. I 1958 begynte hun å jobbe ved Nationalthearet. I 1971 var hun på turne i Japan med Nationaltheatret som Nora i Et Dukkehjem. Hun har spilt i en rekke filmer, og var ansatt ved Nationaltheatret fra 1958 til 1993. 
Hun var i perioden 1950–1959 gift med Carsten Byhring. I sin selvbiografi omtaler hun åpent sitt forhold til konsertpianisten Kjell Bækkelund.
Hun var for det norske folk mest kjent fra filmen Jentespranget fra 1973 og komi-serien Hjemme hos oss fra 1980. Hun utgav selvbiografien Alltid forelsket i 1989.
Hun medvirket også i en rekke radiohørespill, kanskje mest kjent som Edith Ranums amatørdetektiv Julia Tinnberg.
Camp X Aveny

Camp X Aveny / Aveny T er et teater som ligger i København, ved Frederiksberg Runddel, ved enden av Frederiksberg Allé.
Teateret har i de senere år hatt flere navn som Aveny-T, Dr.Dantes Aveny og  NyAveny. Teateret inngår i støtteordningen Københavns Teater.
Opprinnelig ble en del av bygningen, som teateret har til hus i dag, bygget av H.C. Stilling og het den gangen Sommerlyst. Bygningen ble oppført 1850. I 1919 ble Sommerlyst ombygget til teater og fikk navnet Føniks-Teatret. I 1938 skiftet stedet navn til Frederiksberg Teater og så i 1957 overtok Stig Lommer teateret og omdøpte det til Aveny-Teatret.
En lang rekke kjente danske skuespillere har hatt sin gange på teateret. Blant dem kan nevnes Bodil Ipsen, Nikolaj Lie Kaas, Claus Ryskjær, Jimmy Jørgensen, Kaya Brüel, Lars Bom, Lars Brygmann, Ellen Hillingsø, Thure Lindhardt, Mads Mikkelsen, Malene Schwartz, Thomas Bo Larsen og mange flere.
Bygningene som Teateret ligger i, huser både selve teateret og en kafé/restaurant, er eid av Jes Kølpin, som også eier Bellevue Teatret.
Lingui

Lingui (kinesisk: 临桂县; pinyin: Línguì Xiàn) er et fylke i byprefekturet Guilin i den autonome region Guangxi i Folkerepublikken Kina. I 1999 hadde det en befolkning på 445 834 innbyggere.

Kulturminner

Den fremtredende militære lederen og politikeren Li Zongrens barndomshjem (Li Zongren guju, 李宗仁故居) ble i 1996 ført på listen over kulturminner i Folkerepublikken Kina.

Samferdsel

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.